google/wiki40b huggingface dataset:
Hugh Saunders

RAF-karriere

Saunders vervet seg med Witwatersrand Rifles Regiment i 1914 ved starten av den første verdenskrig. Han  tjenestegjorde deretter i South African Rifles før han ble pilot i No. 84 Squadron av Royal Flying Corps. Med 15 seire i luftkamp regnes han som trippeless. Han ble forfremmet til Squadron Leader den 29. mai 1929. I 1932 ble han utnevnt til Officer Commanding No. 45 Squadron.
Saunders tjenestegjorde i den andre verdenskrig, opprinnelig som stabssjef til Royal New Zealand Air Force før han ble Air Officer Administration ved hovedkvarteret til RAF Fighter Command i februar 1942 og deretter gjort til Air Officer Commanding No. 11 Group av RAF i november 1942. Han ble gjort til Director-General of Personnel ved Air Ministry i november 1944.
Ved slutten av den andre verdenskrig var han Air Officer Commanding RAF Burma før han ble Air Officer Commanding-in-Chief Bomber Command i januar 1947. Han endte opp som Air Member for Personnel i oktober 1947, Inspector-General of the RAF i oktober 1949 og Commander-in-Chief ved Headquarters Air Forces Western Europe i februar 1951. Han ble utnevnt Air Deputy til Supreme Allied Commander Europe og pensjonerte seg i september 1953.
Valdinei Rocha de Oliveira

Karriere

Han har spilt for Consadole Sapporo fra Japan.
INRI

INRI er et akronym for Iesus Nazarenus Rex Iudaeorum, som er latin og betyr «Jesus fra Nasaret, jødenes konge».

Romersk skikk

Den offentlige angivelse av en dørsdømts forbrytelse var i pakt med datidens romerske ordning. Ettersom romerne forbød herskere over jødiske vasallstater å benytte kongetittel, og uttrykket «jødenes konge» i Det nye Testamentet kun dukker opp som ikke-jøders utsagn, reflekterer teksten «Jesus fra Nasaret, jødenes konge» den forbrytelse som lå til grunn for den romerske historiske dødsdom: Jesus ble ansett for å implisitt eller eksplisitt ha uttrykt at han var Messias.

Varianter

I noen av de ortodokse kirker ser man noen ganger varianten INBI, som svarer til den greske udgave av teksten, Ἰησοῦς ὁ Ναζωραῖος ὁ Bασιλεὺς τῶν Ἰουδαίων.
I kunsten ser man ofte denne inskripsjonen på krusifikser.
Ivan Iskrov

Utdanning og yrkeskarriere

Iskrov har sin utdanning (M.Sc.) innen finans og kreditt fra University of National and World Economy i Sofia, der han senere også har forelest. Etter dette har han tatt ytterligere utdanning innen fag knyttet til bankvirksomhet og overvåkning av bankvesenet, både i Bulgaria og USA.
Før han ble sentralbanksjef har han bl.a. vært parlamentsmedlem; han ble valgt inn i Bulgarias 40. nasjonalforsamling, der han ble valgt til formann for Budsjett- og Finanskomiteen. Han er også medlem av Bulgarias European Integration Commission. Han har også tidligere bakgrunn fra banknæringen; han jobbet i sentralbankens avdeling for overvåkning av banknæringen fra 1993 til 1997, og i ledelsen i DSK Bank og Rosseximbank AD fra 1997 til 2001.
I 2010 ble han tildelt den belgiske Leopoldsordenen.
Bulgarias fjerde største bank, Corpbank (Corporate Commercial Bank), gikk konkurs i 2014, dette bidro til at Iskrov gikk av i 2015. Dimitar Radev overtok som Bulgarias sentralbanksjef i juli 2015.
Fotografi (tidsskrift)

Fotografi ble opprettet i 1967. Det er Norges største tidsskrift innen fotografi og har som mål å fremme norsk og skandinavisk fotografi til et bredt publikum.

Årets fotograf

Årlig konkurranse hvor en jury kårer en vinner hver år.
Brønnbåt

Moderne brønnbåt for fisketransport

Brønnbåter har rom – eller «brønner» – hvor friskt sjøvann sirkulerer, slik at fisken kan føres levende fra oppdrettsanlegg til fiskeforedlingsbedrifter. Vannet sirkuleres  ved hjelp  av båtens fart gjennom vannet og inntak fremme i brønnen hvor vann blir presset inn og ventiler i akterkant hvor vannet blir presset/sugd ut. Laks og ørret kan også føres i såkalt «lukket system». Det vil si at man ikke sirkulerer med nytt vann, men at brønnen er lukket og vannet resirkuleres  ved hjelp av et pumpesystem hvor det tilsettes oksygen til vannet. Ved lukket transport er det viktig at man får luftet ut CO₂ som dannes. Dette gjøres ved hjelp av et eget system hvor vannet pumpes opp i en «luftekasse» der vannet piskes opp og CO₂ frigjøres. 
Brønnbåter brukes også til å transportere fisk i bulk. En del av kystfiskeflåten samler fisken de fanger i merder eller steng fordi de ikke har lastekapasitet til å føre den selv. Ved behov blir en brønnbåt hyrt inn (gjerne gjennom oppkjøper) til å transportere fisken til pakkeri/viderefordeling. Fisken blir under transporten kjølt ned av båtens RSW-anlegg. Fangsten kan også blandes med is, men dette er mindre vanlig i dag, og da helst om sommeren når temperaturene er høye. 
Brønnbåten veier fisken etterhvert som den lastes slik at fiskeren vet hvor mye han har fått, og dette trekkes av kvoten hans. Det er vanlig at en brønnbåt henter fisk hos flere fiskere i samme last for å utnytte lastekapasiteten.
Engadget

Engadget er en flerspråklig teknologibloggnettverk som for det meste skriver om forbrukerelektronikk. Engadget driver ti forskjellige blogger, hvorav fire er på engelsk. Hver av disse bloggene har sine egne skribenter og redaktører. Engadget har blitt rangert blant de øverste fem nettstedene på  «Technorati top 100», og ble omtalt i TIME magazine som en av de beste ti bloggene i 2010.
Chris Pratt

Karriere

Pratt spilte roller i de kjente TV-seriene Everwood og The O.C. i begynnelsen av karrieren. Hans første store filmrolle var som Barry i Wanted (2008) med James McAvoy, Angelina Jolie og Morgan Freeman. Han spilte også i den romantiske komedien Bruder i krig med Kate Hudson og Anne Hathaway og horror-komedien Jennifer's Body med Megan Fox og Amanda Seyfried i 2009. Han har også hatt en fast rolle i TV-serien Parks and Recreation siden 2009.
I 2011 spilte han Scott Hatteberg i storfilmen Moneyball med Brad Pitt og Jonah Hill, en film som ble nominert til seks Oscars. Han dukket også opp i de romantiske komediene Take Me Home Tonight og What's Your Number? samme år. I 2012 spilte han i The Five-Year Engagement, en romantisk komedie med Jason Segel og Emily Blunt.
Han har en av hovedrollene i superheltfilmen Guardians of the Galaxy (film) (2014).

Personlig liv

Pratts mor er av norsk avstamning.
Pratt var gift med skuespiller Anna Faris fra 10. juli 2009 til 2017. De to møttes i 2007 på settet til Take Me Home Tonight.
Glassblåserens barn

Handling

Boka handler om lille Klas og Klara som blir kidnappet av selve Herskeren og Herskerinnen. Foreldrene til Klas og Klara er Alfred som er glassblåser og Sofia. De bor i en landsby som het Noda, men den finnes ikke lenger. De får hjelp av Flaksa Mildvær og hennes enøyderavn Kloke.
Mellomnavn

Et mellomnavn er et personnavn som settes mellom fornavnet og etternavnet/slektsnavnet. Ofte er dette et navn som opprinnelig er et slektsnavn, men i USA kan også flere fornavn omtales som mellomnavn. I Skandinavia brukes begrepet mellomnavn bare om navn som opprinnelig er slektsnavn/etternavn. Fornavn, uavhengig av hvor mange man har, kalles fornavn. Mellomnavn i Skandinavia er ikke en del av slektsnavnet, og regnes som et «personlig» navn. Normalt bruker man ikke mellomnavnet. Mellomnavn slik de brukes i Skandinavia er ukjente i mange land, der navn normalt bare består av fornavn og slektsnavn. "Middle name" i engelsktalende land er det andre fornavnet.
Zadok the Priest

Zadok the Priest (HWV 258) er en kroningshymne komponert av Georg Friedrich Händel (1685–1759) med tekst fra King James Bible. Hymnen blir brukt under kroningen av den britiske monarken. Zadok the Priest ble først brukt under kroningen av Georg II av Storbritannia i 1727 og har blitt brukt på hver eneste kroning av den britiske monarken siden den gang. Tradisjonen er at den framføres under monarkens salvelse.

Oppbygning

Stykket er skrevet for SS-AA-T-BB-kor og orkester (to oboer, to fagotter, tre trumpeter, timpani, strykere, basso continuo). Musikken bygger opp spenningen i den orkestrale introen ved å legge åttedels- og sekstendelsnoter sammen og så – når koret kommer inn – kommer dramaet når koret synger lengre noter som firedelsnoter og halvnoter. 
Den midtre delen, med teksten "And all the people rejoic'd, and said" er i 3/4-takt: koret synger da akkorder og strykerne har punkterte rytmer. 
Den siste delen «God save the King osv.» er en tilbakekomst til 4/4-takt. God save the King-seksjonen høres med akkorder og amen i alle de seks stemmene med sekstendelsnoter. Mens amen blir sunget akkompagnerer de andre stemmene med firedelsnoter. Koret slutter av med å synge «Alleluia» i largo med kandens i ekte barokkstil.
Htamanti-demningen

Htamanti-demningen er en demning med et vannkraftverk under utbygging i elva Chindwin, ei sideelv til Irrawaddy, i Myanmar (Burma). Utbyggingen startet i 2006 og skal etter planene være ferdig i 2012.
Totalt installert vannkrafteffekt blir 1.200 MW. Årsproduksjonen skal være 6,69 TWh elektrisk kraft. Dette blir et av verdens 200 kraftigste vannkraftverk.
Reykjavíkurlistinn

Reykjavíkurlistinn (Reykjavíklista) eller R-lista, var en fellesliste i Reykjavík på Island, som inkluderte alle politiske partier på Island, med unntak av Sjálfstæðisflokkurinn (Selvstendighetspartiet). Lista fikk flertall i Reykjavík bystyre i tre påfølgende valg 1994, 1998 og 2002, og hadde ordføreren like lenge, inntil lista ble lagt ned høsten 2005. Opprinnelig stod partiene de fire partiene Alþýðuflokkurinn, Alþýðubandalagið, Framsóknarflokkurinn og Samtök um kvennalista bak lista, sammen med Vinstrihreyfingin – grænt framboð.
Ingibjörg Sólrún Gísladóttir var listas kandidat til borgermestervervet i 1994 og valgseieren var en stor sensasjon. Splittelsen blant partiene i sentrum og på venstresiden hadde sikret Sjálfstæðisflokkurinn flertall i bystyret i 61 av de siste 65 årene, unntaket var 1978–1982, da venstresiden fikk flertall, men uten å klare å samle seg om en felles borgermesterkandidat. En nøytral kompromisskandidat ble Egill Skúli Ingibergsson fra Sjálfstæðisflokkurinn.
I 1994 gikk sentrum-venstrepartiene sammen om en felles ordførerkandidat, og der var Gísladóttirs egne politiske evner som bidro til at hun ble gjenvalgt to ganger. Sammenslåingen av fire sentrum-venstrepartier til det nye partiet Samfylkingin i år 2000 var godt forberedt i det politiske samarbeidet i Reykjavík. Det gikk da også nedover for lista da hun valgte å stille opp i alltingsvalget 2003. Samfylkingin gjorde det da også svært skarpt alene i Reykjavík noe som bidro til at Gísladóttir ble valgt til leder av Samfylkingin med tanke på alltingsvalget 2007. Hennes etterfølger Þórólfur Árnason måtte gå etter å ha medvirket til ulovlige prisavtaler da han var direktør i et oljeselskap, mens listas tredje borgermester Steinunn Valdís Óskarsdóttir aldri klarte å bli en samlende politisk figur.
Ettersom Samfylkingin vokste krevde partiet stadig flere av plassene til Reykjavíkarlistinn, noe koalisjonspartnerne, og særlig Vinstrihreyfingin – grænt framboð hadde problemer med å aksepete. Etter en intern drakamp der også Framsóknarflokkurinn var med, valgte Vinstrihreyfingin – grænt framboð å droppe samarbeidet, og lista ble i realiteten lagt ned, med det resultat at partiene stilte hver for seg. Ved lokalvalget i Reykjavík i 2006 var Sjálfstæðisflokkurinn tilbake som byens største parti.
Saba

Saba (ge'ez: ሳባ, Saba, arabisk: سبأ, Sabāʾ, sørarabisk , hebraisk: שבא, Šeḇā) var et sagnomsust oldtidsrike. Plasseringen er usikker, en del kilder viser til at det lå i det som i dag er det nordlige Etiopia og Eritrea, andre at det lå i det nåværende Jemen og Saudi-Arabia. Det er usikkert når riket oppsto, men det var på høyden av sin makt fra ca. 500 f.Kr. til år 115 da de ble erobret av himjarene.
Saba levde godt på karavanetrafikken over Den arabiske halvøy, og det gikk gjetord om Sabas rikdom over hele Midtøsten. Særlig myteomspunnet er dronningen av Saba. Sabas rikdom svant imidlertid hen da nabolandet Reidan begynte å transportere varer sjøveien. Likevel fortsatte sabeerne å hevde seg helt til innføringen av islam.
Sabeerne var et sør-arabisk folk som ved innføringen av islam blandet seg med de andre sør-arabiske stammene og forsvant som folk.
Datatreff

Datatreff er en samlebetegnelse for ulike typer sammenkomster av datainteressert ungdom. Dette begrepet dukket opp på 2000-tallet på grunn av utvidet bruk av begrepet LAN(-party).

Ord og betydning

Datatreff er en samlebetegnelse for ulike typer arrangementer som har vokst opp gjennom tidene i datamiljøet i Norge. Man kan knytte de tre hovedtypene LAN-party, dataparty og demoparty til denne betegnelsen. I tillegg blir det i noen tilfeller brukt betegnelsen 'LAN' som forkortelse av 'LAN-party' og 'linking' som er betegnelse på selve hendelsen av å koble to datamaskiner sammen, for eksempel i et nettverk. Datamesse er også en betegnelse som blir brukt av enkelte, da ofte blant en eldre generasjon. Datatreff stammer fra copyparty som var den første typen av slike samlinger, og har sine røtter i slutten av 1980-tallet, hvor ivrige datainteresserte samlet seg for å programmere og utveksle kildekode, grafikk og spill.

Dataparty

Dataparty er et begrep som ofte brukes på treff som samler ungdom til ulike aktiviteter, fra spilling til deltakelse i kreative eller spillbaserte konkurranser, sosialt samvær, konserter, sceneshow og mer. Mange betegner dataparty som en krysning av demoparty og LAN-party. Eksempel på et slikt arrangement er The Gathering, som holdes i Vikingskipet hver påske. Andre lignende arrangement er SpillExpo, Assembly i Finland og Dreamhack i Sverige.

Demoparty

Demoparty er en betegnelse som kan spores tilbake til sent 1980-tall. Betegnelsen dekker i dag treff hvor hovedmålet med treffet er å treffe andre fra demoscenen, også kalt demoscenere. Tradisjonelt sett går aktivitetene ut på det å se på demoer og annen 'datakunst', delta med egne produksjoner i kreative konkurranser samt stort fokus på sosialt samvær. De fleste demopartyer har 18-årsgrense, og det er ikke uvanlig at det bare er ca. 70% av deltakerne som tar med seg egen datamaskin. Et eksempel på et slikt arrangement er Solskogen, som avholdes hvert år i Ås, utenfor Oslo. Her er også eldre datamaskiner slik som Commodore 64, Amiga og Atari sterkt representert.

LAN-party

Et LAN-party (ofte forkortet bare 'LAN') er et arrangement hvor ungdom samles med datamaskiner og hvor hovedmålet er å spille ulike typer videospill, "chatte" på f.eks. IRC og kopiere filer fra andre over nettverk. I denne sammenheng brukes ofte begrepet BYOC - Bring Your Own Computer, siden deltagerne benytter sitt eget, medbrakte datautstyr.
Grunnen til at 'LAN' er en del av navnet til denne betegnelsen er sannsynligvis fordi at de aller fleste aktivitetene ikke kan finne sted uten et lokalnettverk. LAN-party kommer av ordet LAN som betyr local area network. Et LAN er lokalnettet innad på arrangmentet. Eksempel på LAN-party er BølerLAN og Bylan
Østbygda skole

Østbygda skole er en av de fire skolene i Rakkestad i Østfold. Skolen ligger nesten på grensen til Degernes og Marker. Det er felles rektor på Østbygda og Kirkeng skoler.
Ehen

Ehen er en elv i Cumbria i England. Den ble utsett som spesielt viktig verneområde i 2005.
Den har sitt utspring ved munningen av Ennerdale Water, og renner så vestover. Etter Ennerdale Bridge renner Croasdale Beck, som kommer fra Banna Fell, inn i Ehen. Elven renner så forbi Cleator Moor og Cleator, hvor Keekle renner inn i den. Deretter renner den sørover mot Egremont, og går parallelt med Irskesjøen frem til Sellafield, hvor den sammen med Calder (Cumbria) går ut i sjøen.
Antillea

Utseende

Ganske små sommerfugler (vingespenn ca. 20 millimeter). Vingene er brune med oransje flekker som danner ett nettmønster.

Levevis

Rutevingene er ikke spesielt sterke flygere, og de fleste artene er nokså stedbundne med små, lokale kolonier. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr.
Larvene lever på planter i akantusfamilien (Acanthaceae).

Utbredelse

Slekten er utbredt på de store Antillene, og er kjent fra Jamaica, Cuba og Puerto Rico, også fra St. Kitts.
Reisen til Jorda

Utgivelseshistorikk

Ifølge forfatteren var Reisen til Jorda opprinnelig en voksenbok som etter anmodning fra forlaget ble tonet ned til et nivå ansett passende for datidens ungdomslitteratur. 
Romanen ble utgitt i Cappelens serie Delfin-bøkene. En dansk oversettelse med tittel Reisen til Jorden ble utgitt i 1982.

Tema og perspektiv

Som satiriker tok Knudtsen utgangspunkt i negative trender i sin samtid (overgangen 1970 – 1980-årene) og ekstrapolerte dem. Tema behandlet i boken ligger ofte nærmere opp til fenomener som er i offentligehtens fokus på 2000-tallet enn i utgivelsesåret. Eksempelvis fangeleiren Guantanamo, NAV, flyktningepolitikk, klasseforskjeller i helsevesenet, organtyveri, private armeer med mere.

Mottakelse

Reisen til Jorda oppnådde i likhet med Knudtsens andre ungdomsbøker fra samme periode gode kritikker og godt salg. Boken ble gjennomgående rost for spenning og persontegning, mens Aftenpostens anmelder mente at «det fantastiske i framtidsvisjonen» ikke virket akseptabelt «ut fra den viten og de samfunnsforhold vi har i dag». I ettertid nevnes boken sammen med Tova (1979) som den første i en rekke romaner med sterke kvinneskikkelser fra forfatterens hånd. Reisen til Jorda og Tova nevnes også ofte som viktige interesseskapere av norske sciencefictioninteresserte som vokste opp på 80-tallet.
Pont Saint-Michel

Pont Saint-Michel er en parisisk bro som knytter sammen Place Saint-Michel på venstre bredd av elven Seine til Île de la Cité. Den har sitt navn etter kapellet Saint-Michel like ved. Den er nær Sainte Chapelle og Palais de Justice.
Den første broen på stedet ble bygget i 1378; den er blitt omgjort flere ganger, sist gang i 1857. Denne nyeste broen er er 62 meter lang.
Yimas

Yimas er et språk som blir brukt på øya Ny-Guinea i Papua Ny-Guinea. Det blir klassifisert under sepik-ramu → nor-pondo → pondo. Sepik-ramu blir pratet i det nordlige Papua Ny-Guinea, og man regner med rundt 200 000 talende. Yimas er et tonespråk.
En grammatikk for yimas har blitt utarbeidet av William Foley.
Sangkoret Lærken

Sangkoret Lærken er en studentforening ved universitetet i Ås (Universitetet for miljø- og biovitenskap). Sangkoret Lærken ble stiftet 23. februar 1972 og er det eldste studentkoret i Ås. Det er et kor med både kvinner og menn, og beskriver seg selv som «et mannskor med islett av kvinner». Som regel er antallet aktive medlemmer på rundt 30 studenter. Koret synger i all hovedsak sanger med egenskrevne tekster.

Stiftelsen

Sangkoret Lærken ble stiftet 23. februar 1972 av ni menn og én kvinne.
I 1972 het Universitetet for miljø- og biovitenskap fremdeles Norges landbrukshøyskole, og alle studenter, uansett studieretning, skulle tilbringe det første året ved en landbruksskole. Derfor ble Sangkoret Lærken stiftet på Holt Landbruksskole.

Forholdet til Aukrust

I 1974 arrangerte Lærken verdenspremiere for Flåklypa Grand Prix i Ås, og inviterte både Kjell Aukrust og Ivo Caprino til filmvisningen og en heidundrende premierefest i Studentsamfunnet. Lærken fremførte flere av Aukrust sine Bronskimlet-dikt som sanger, og Kjell Aukrust ble utnevnt til æresmedlem i Sangkoret Lærken.t rede, studentkollektivet Bohemen. På Lærkens 40-årsjubileum i 2012 skjenket Urlærkene S.Lærken medlemskap i Aukrustsenterets venner.
Aukrust sin karakter Emmanuel Desperados er Sangkoret Lærkens øverste beskytter.

Produksjon

Lærken har feiret 20, 25, 30, 35 og 40-årsjubileum. Til Lærkens 20-årsjubileum ble det satt opp en minneplate utenfor Studentsamfunnet på Ås. Ved Lærkens 25-årsjubileum i 1997 ble den første jubileumsboken, En Åndfull Tid, utgitt. Deretter fulgte jubileumsboken Genene faller på plass i 2002 til 30-årsjubiléet. I 2007 ble det produsert et vedheng til jubileumsbøkene, og ved 40-årsjubileet i 2012 ble jubileumsboken Førti feite år med S. Lærken gitt ut. I 1996 produserte Lærken sin første CD, Wa-p-ts-kong, og i 2012 kom Baruelappa. I tillegg har Lærken i mange år filmet Lærkerevyene, som vises årlig på Studentsamfunnet.
Balestrand

Offentlige tilbud

I Balestrand er det en kino, Friberg Kino, og en moderne kunstgressbane med flomlys. Sognefjord Akvarium viser livet i Sognefjorden.

Idrett

Balestrand har et herrelag i 6. divisjon, og andrelaget spiller 7er-fotball i 7. divisjon. Jentelaget vant i Norway Cup i 2011.

Skoler

Barneskolene i kommunen heter Sagatun (sentrum) og Fjordtun. En tredje skole, Nesse, ble oppført i 2005 og midlertidig nedlagt i 2015. Sygna vidaregåande skule, som er en privat, kristen skole ligger også i kommunen.

Næringsliv

Nesseplast AS, en av Norges største leverandører av isopor, er Balestrands største bedrift med en omsetning på 131 millioner i 2017.
For om lag 40 år siden var det brusfabrikk i Balestrand. Den ble etablert ved Skåsheimselva i bygget etter et nedlagt snekkerverksted som Alf Ålhus drev. Han overtok senere brusfabrikken og drev den en del år. Fabrikken produserte blant annet Asina, en brus som liknet Solo.

Tusenårssted

Tusenårsstedet til kommunen er Balehaugen, hvor det en gang i tiden fantes flere vikinggraver. Statuen av Kong Bele er plassert på den ene haugen og ble satt opp i 2013. Balehaugen er kommunens festplass og det blir brukt midler til oppgradering av området med beplanting, steinheller med mere.

Arkitektur

Balestrand har noen gode eksempler på trebygninger i dragestil i fra 1890-tallet. Den viktigste kilden til inspirasjon for dragestil - arkitekturen er eldre norske stavkirker.  Kviknes Hotel er oppført i sveitserstil, som er beslektet med dragestil.

Norsk reiselivsmuseum

Norsk reiselivsmuseum ble nybygget til det nasjonale museet for reiseliv åpnet våren 2016. Bygget er skåret inn i grunnfjellet, hvor det tidligere var en fjellknaus, midt i sentrum av Balestrand.

Kirker

Kirkene heter Tjugum (Dragsvik), St. Olafs kirke eller Engelskkyrkja (sentrum), Kvamsøy gamle kyrkje (Kvamsøy) og Sæle kyrkje (Sæle).

Kuturarrangementer

Årlig arrangeres Balejazz, en jazz-festival som går over én helg i mai. Festivalen ble etablert i 1990.
Strategus

Utseende

Store (30-45 millimeter) biller, kroppen mer eller mindre sylindrisk. Det er stor forskjell på kjønnene. Hannen er vanligvis markert større enn hunnen, og har et langt horn på hodet, også to fremoverrettede horn eller knøler på pronotum. Et karakteristisk trekk er at den fremre delen av pronotum (foran "knekken") har kraftig mikroskulptur. Antennene er korte og vifteformede.

Levevis

Larvene lever i jorden av røtter og råtnende plantedeler. Noen ganger kan de gjøre litt skade på plener og lignende. Utviklingen tar ett år. De voksne billene spiser gjerne frukt eller nektar fra blomster. De flyr om natten og kommer gjerne til lys, av og til i store mengder.

Utbredelse

Slekten er utbredt i Amerika fra Kansas i nord til Sør-Amerika.
Kinesisk nyttår

Legender og skikker

Ifølge en legende fra gammel tid i Kina var Nian et uhyre som kunne komme lydløst inn i folks hus. Kineserne lærte dog at Nian var redd for høylytt støy og fargen rød, og de skremte det vekk med eksplosjoner, fyrverkeri og bruk av rødt innendørs. Disse skikkene førte til de første feiringer av kinesisk nyttår.
En mengde tradisjoner knyttes til feiringen. Nyttårsfesten holdes som regel på nyttårsaftenen, mens nyttårsdagen er viet venne- og familiebesøk. Midnatt feires med kinaputter og fyrverkerier. En nærmest obligatorisk symbolladet rett i større deler av Kina er fisk, ettersom uttalen av fisk på standardkinesisk (yú) er det samme som for ordet for overflod. I Nordkina er jiaozi, som ellers er hverdagsmat, like obligatorisk på matbordet. Man pleier også å spise tangyuan. 
Barn, men også mange andre, får vanligvis en nyttårspenning i en rød konvolutt, og mange arbeidsplasser deler ut en 13. månedslønn til sine ansatte.

Internasjonalt

Kinesisk nyttår blir feiret internasjonalt i områder med store befolkningsgrupper av etniske kinesere. Kinesisk nyttår anses for å være en stor helligdag for kinesere, men også for etniske grupper som mongoler, koreanere, hmong og vietnamesere, som har vært under innflytelse av kinesisk kultur i form av religion og filosofi og kultur generelt.